b'\n_START_ARTICLE_\nGrenseland\n_START_PARAGRAPH_\nGrenseland er en frivillig organisasjon som ble lansert 11. oktober 2008. Fullt navn er Grenseland \xe2\x80\x93 forum for asyls\xc3\xb8kere og flyktninger. Grenseland arbeider for asyls\xc3\xb8keres og flyktningers rettigheter og interesser i Norge, spesielt ved \xc3\xa5 tilrettelegge for deres egen deltagelse i den offentlige debatten om norsk asyl- og innvandringspolitikk. Styreleder fra 2008 er Rune Berglund Steen, r\xc3\xa5dsleder er Guro Fjellanger._NEWLINE_Organisasjonene som deltar i Grenseland, er Den afghanske flyktningkomit\xc3\xa9, Etiopiske asyls\xc3\xb8keres forening, Den irakisk-kurdiske asyls\xc3\xb8ker- og flyktningorganisasjonen (IKAF), Det iranske flyktningr\xc3\xa5det og Skeiv verden.'